શહેરમાં રથયાત્રાનો ધમધમાટ શરૂ થયો છે તે સાથે જ પોલીસ સ્ટેશનોમાં કામગીરી ઠંડી પડી છે. આજે, સોમવારે બપોરથી શહેરના પોલીસ સ્ટેશનો અને ક્રાઈમ બ્રાન્ચ, ATS, ACB, PCB, CID, સ્પેશિયલ બ્રાન્ચ સહિતની એજન્સીઓમાંથી 60 ટકા સ્ટાફને રથયાત્રા બંદોબસ્ત માટે છૂટો કરી દેવાયો છે. શહેરના 50 પોલીસ સ્ટેશનોમાં કાર્યરત ૬૦ ટકા પોલીસકર્મી રથયાત્રા બંદોબસ્ત માટે ફાળવાયા છે. પોલીસ સ્ટેશનોમાં આખું અઠવાડિયું સતત ૧૨-૧૨ કલાકની નોકરી રહેશે. પોલીસ સ્ટેશનોમાં જરૂરી ફરિયાદો જ નોંધાય, બાકી અરજીથી કામ ચલાવવાનો ટ્રેન્ડ શરૂ થશે.